**Regulile privind desfăşurarea licitaţiei**

1. În conformitate cu legislaţia în vigoare, la licitaţie pot participa:
2. persoane fizice şi juridice din Republica Moldova;
3. persoane fizice şi juridice străine, apatrizii;
4. asociaţii ale persoanelor fizice şi juridice din Republica Moldova şi străine.
5. În conformitate cu art. 6 alin. (2) al Legii privind preţul normativ şi modul de vânzare-cumpărare a pământului nr. 1308-XIII din 25.07.2007, terenurile cu destinaţie agricolă nu pot fi vândute persoanelor fizice şi juridice străine, precum şi persoanelor juridice al căror capital social conţine investiţii străine (întreprinderilor cu capital străin).
6. Solicitantul de a participa la licitaţie are dreptul:
7. să ia act de documentele referitoare la bunurile expuse la licitaţie;
8. să examineze la faţa locului bunurile expuse la licitaţie;
9. să participe la licitaţie personal sau prin reprezentant, în modul stabilit.
10. Pentru a participa la licitaţie solicitanul, după publicarea avizului privind desfăşurarea licitaţiei, dar cel târziu cu o zi înainte de data petrecerii licitaţiei, prezintă Departamentului Administrare:
11. Cererea de intenţie privind participarea la licitaţie;
12. documentele care identifică participantul la licitaţie (buletinul de identitate pentru persoanele fizice sau extrasul din registrul persoanelor juridice pentru persoanele juridice) sau, după caz, reprezentantul acestuia şi împuternicirile corespunzătoare;
13. documentul care confirmă achitarea acontului la contul indicat în anunţul privind desfăşurarea licitaţiei.

5) Acontul se depune pe contul indicat în anunţul privind desfăşurarea licitaţiei, mărimea lui constituind 10% din preţul de expunere la vânzare a bunului. În cazul în care participantul la licitaţie intenţionează să participe la licitarea mai multor bunuri (loturi) expuse la vânzare, el achită acontul pentru fiecare din ele. Acontul cîştigătorului licitaţiei este inclus în preţul bunului adjudecat. Aconturile celorlalţi participanţi la licitaţie se restituie în termen de 5 zile lucrătoare de la data desfăşurării licitaţiei.

 6) În ziua desfăşurării licitaţiei participantul la licitaţie este obligat să se prezinte în locul şi ora indicate în anunţul privind desfăşurarea licitaţiei.

 7) Licitaţia este condusă de către preşedintele Comisiei de vânzare.

8) Licitaţia se va desfăşura în următoarele condiţii:

1. înainte de începerea licitaţiei, se stabileşte pasul licitării care nu va fi mai mic de 3 (trei) % din preţul de expunere, dar nu mai mult de 100 000 lei;
2. se descrie, succint, bunul expus la licitaţie;
3. se anunţă participanţii înregistraţi pentru licitarea bunului respectiv;
4. începutul licitaţiei este considerat momentul din care se anunţă preţul de expunere la vânzare al bunului şi pasul licitării;
5. după anunţarea preţului de expunere la vânzare a bunului, se aşteaptă propuneri de majorare a lui, în conformitate cu pasul stabilit;
6. participantul care doreşte să propună un preţ majorat, ridică mâna şi numeşte preţul nou. Se anunţă participantul care primul a propus un preţ majorat şi se anunţă preţul propus. În cazul în care după ce s-a anunţat de trei ori preţul şi niciunul dintre participanţi nu propune un preţ mai mare, se anunţă adjudecarea în favoarea participantului care a propus acest preţ. După aceasta, licitarea bunului respectiv se consideră încheiată.
7. În cazul înregistrării la licitaţie a unui singur participant, Comisia de vânzare este în drept să vândă acestuia bunul solicitat la preţul de expunere la vânzare a bunului.
8. Participantul la licitaţie căruia i s-a adjudecat bunul este obligat:

a) să semneze procesul-verbal privind desfăşurarea licitaţiei;

b) să semneze contractul de vânzare-cumpărare în termen de 15 zile calendaristice din data desfăşurării licitaţiei şi să achite preţul bunului în termenul stabilit în contractul de vânzare-cumpărare;

c) să asigure înregistrarea dreptului de proprietate asupra bunului în registrul corespunzător.

11) Neachitarea de către cumpărător în termenele şi condiţiile stabilite a preţului bunului adjudecat constituie temei de reziliere a contractului de vânzare-cumpărare.

12) Acontul nu se restituie în cazul:

a) neprezentării la licitaţie a solicitantului de a participa la licitaţie;

1. refuzului participantului la licitaţie, în cazul înregistrării unui singur participant, de a oferi preţul de expunere la vânzare a bunului;
2. refuzului participanţilor la licitaţie, în cazul înregistrării a doi sau mai mulţi participanţi, de a oferi un preţ mai mare cu un pas decît preţul de expunere la vânzare a bunului. În cazul dat acontul nu se restituie nici unuia din participanţii la licitaţie;
3. refuzului participantului la licitaţie, căruia i s-a adjudecat bunul, să semneze procesul-verbal privind desfăşurarea licitaţiei, să semneze contractul de vânzare-cumpărare sau să achite preţul de vânzare al bunului în termenul stabilit.
4. În cazurile indicate în p. 12) lit. d) participantul la licitaţie căruia i s-a adjudecat bunul este lipsit de dreptul de a participa în continuare la licitaţiile privind bunul dat.
5. Cheltuielile privind încheierea/autentificarea/înregistrarea contractului de vânzare-cumpărare a bunului vor fi suportate de către participantul la licitaţie, căruia i s-a adjudecat bunul.

 **Cu condiţiile petrecerii licitaţiei am făcut cunoştinţă:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (numele, prenumele, debumirea, semnătura, ştampila)